cyanic-selkie/wikianc huggingface dataset:
Lüdviq van Bethoven
Uşaqlığı
Bethovenin eşitmə qabiliyyətinin itməsi günümüzə olduqca qiymətli tarixi yazıların gəlib çıxmasına səbəb olmuşdur. Bu danışıq kitablarında bəstəkarın dostları ilə musiqi və başqa mövzularda apardığı müzakirələr əks olunmaqla bəstəkarın düşüncələrini duymaq baxımından olduqca qiymətli mənbə hesab olunur. Müasir günümüzdə belə, bu danışıq kitabları bəstəkarın musiqini necə ifadə etmək və onun sənətə münasibətini öyrənmək baxımından baza-material rolunu oynayır. Bu kitablardan bəziləri sonralar Anton Sindler adlı şəxs tərəfindən ya təhrif edilmiş, ya da tamamilə məhv edilmişdir.
Ferens Dyulai
Ferens Dyulai fon Maroş-Nemet und Nadaşka (Ferencz Gyulai von Maros-Német und Nádaska, Franz Gyulai von Maros-Német und Nádaska, ) — Avstriya hərbi və dövlət xadimi.
Lüdviq van Bethoven
Xəstəlik və vəfatı
Qardaşı oğlu üzərindəki qəyyumluq hüququnu itirdikdən sonra Bethovenin səhhəti pisləşməyə başlayır və bu bəstəkarın 26 mart, 1827-ci il tarixində vəfatı ilə nəticələnir.
Ferens Dyulai
Həyatı
Ferens Dyulai Transilvaniyadan olan qədim Macar zadəgan ailəsinə mənsub idi. 1694-cü ildə Dyulailər baron,1704-cü ildə isə qraf oldular. Atası məşhur Avstriya generalı İqnas Dyulai idi.
Lüdviq van Bethoven
Xəstəlik və vəfatı
Vyana patoloqu və məhkəmə eksperti Kristian Röyter (Vyana Tibb Universitetinin məhkəmə ekspertizası fakültəsinin rəhbəri) bəstəkarın ölümünə Andreas Varvux adlı həkimin diqqətsizliyini əsas səbəb kimi gətirmişdir. Röyterin fikirincə Varvux qurğuşundan zəhərlənmiş Bethovenə qarın boşluğunun yuyulması əməliyyatından sonra qarın nahiyəsi üzərinə isti qurğuşun qoymaqla vəziyyəti daha da ağırlaşdırmışdır. Bethovenin qurğuşundan necə zəhərlənməsi faktını isə müəyyən etmək uçün saysız-hesabsız cəhdlər edilmişdir.
Ferens Dyulai
Həyatı
1815-ci ildə Ferens karyerasına atasının adını daşıyan 60-cı piyada alayına qoşulmaqla başladı. Bir sıra hərbi əməliyyatlarda göstərdiyi cəsarətinэ görə Avstriya ordusundakı karyerasını sürətlə inkişaf etdirdi: 1820-ci ildə leytenant,1829-cu ildə polkovnik-leytenant,1830-cu ildə polkovnik,1839-cu ildə general-mayor oldu.
Lüdviq van Bethoven
Xarakteri
Bethovenin insanlarla tez-tez pis rəftar etməsi məlumdur. Tədqiqatçılar bəstəkarın zəhərlənmədən qaynaqlanan qarın ağrılarının törətdiyi əsəbi gərginlikdən də əziyyət çəkə bilməsi ehtimalını irəli sürürlər. Bununla belə dahi bəstəkar heç də tamamilə dost əhatəsindən məhrum olmamış, əksinə bəstəkarın şəxsiyyətinin əzəməti ona həddən artıq yaxın və sədaqətli dost qazandırmışdır. Ömrünün sonlarına yaxın dostları onun məruz qaldığı bir çox məhrumiyyətlərin qismən də olsa, aradan qaldırılması üçün böyük səylər göstərmiş, ölümündən sonra isə dahi bəstəkarın ad-sanına xələl gətirə biləcək bütün danışıq kitablarını məhv etmişlər.
Ferens Dyulai
Həyatı
1845-ci ildə imperator I Ferdinand onu 33-cü piyada alayının komandiri təyin etdi,1846-cı ildə - Triest qubernatoru və Seebesirk bölgəsinin general-qubernatoru oldu,feldmarşal-leytenant rütbəsini aldı.
Lüdviq van Bethoven
Xarakteri
Mənbələr Bethovenin hakim təbəqəyə və sosial rütbəcə özündən üstün olan şəxslərə nifrət etdiyini göstərir. O, konsert zamanı tamaşaçıların musiqiyə qulaq asmaq əvəzinə aralarında söhbət etdiyini və ya konsertə lazımı diqqət yetirmədiyini gördükdə musiqini yarımçıq saxlayıb konserti tərk edərdi. Ziyafətlərdə isə birisinin ona gözlənilmədən nə isə ifa etmək sifarişini dərhal rədd edərdi. Tədricən, bu kimi bir çox qarşıdurmalardan sonra hersoq Rudolf saray etika qaydalarından bəzilərinin Bethovenə tətbiq olunmaması haqqında fərman verməli olur.
Ferens Dyulai
Hərbçi karyerası
1848-ci il inqilabı zamanı əvvəlcə Triest donanmasına rəhbərlik etdi,dağınıq gəmiləri topladaraq, təmizlətdirdi və donanmanı işlək vəziyyətə gətirdi, beləliklə 25 mayda Triestin önünə çıxan İtalyan gəmiləri 4 iyulda buranı tərk etmək məcburiyyətində qaldı. Sonra briqadası ilə İtaliyadakı feldmarşal Yozef Radetskinin köməyinə getdi və 1848-ci il 24-25 iyul tarixlərindəki Kustoz döyüşündə iştirak etdi.
Lüdviq van Bethoven
Sevgi münasibətlərində yaşadığı mürəkkəbliklər
Bethovenin şəxsi həyatı olduqca ağır keçmişdir. Karlığının günü-gündən ağırlaşması onu intihara belə sürükləmişdir. Qadınlarla münasibətlərinə gəldikdə isə, onu həmişə "əlçatmaz" qadınlar (evli və ya zadəgan) cəlb etmişdir. Culiyyetta Quiçiardi adlı qadınla nişanlansa da, onunla evlənməmişdir. Bu izdivaca əsas maneə doğma atası olmuşdur.
Ferens Dyulai
Hərbçi karyerası
1849-1850-ci illərdə Ferens Dyulai Avstriya imperiyası üçün müharibəyə naziri idi. 1850-ci ildə II İmperator və Kral Avstriya ordularına rəhbərlik etmək üçün Milana göndərildi.
Lüdviq van Bethoven
Sevgi münasibətlərində yaşadığı mürəkkəbliklər
Culiyyeta sonradan bir əsilzadə ilə evlənsə də heç vaxt xoşbəxt olmamış və 1822-ci ildə həyat yoldaşından ayrılmışdır. Qadın uğursuz səylər göstərərək Bethovenə qayıtmaq istəsədə bu baş tutmamışdır. Onun son eşq macərası 1805-ci ildə Qraf von Deym adlı zadəganın gənc dul qadını Jozefina von Brunzviklə olmuşdur. Bu münasibətlərin 1807-ci ildə Bethovenin şəxsi qərarasızlığı və Jozefinanın zadəgan ailəsinin bu münasibətə mənfi yanaşması səbəbindən sonuclanması ehtimal olunur.
Ferens Dyulai
Hərbçi karyerası
28 fevral 1857-ci ildə imperator I Frans İosif Radetskini istefaya göndərdi və qardaşı I Maksimilanı Lombardiya-Venesiya krallığının canişini etdi.
Lüdviq van Bethoven
Sevgi münasibətlərində yaşadığı mürəkkəbliklər
1812-ci ildə Bethoven yalnız "Əbədi sevgim" kimi təqdim etdiyi qadına uzun məhəbbət məktubu yazmışdır. Bir neçə qadın namizəd bu məktubun potensial alıcısı kimi irəli sürülsə də onun kimliyi sübuta yetirilməmişdir. 1994-cü ildə çəkilmiş "Əbədi sevgim" filmi məhz bu məktubun süjeti əsasında hazırlanmışdır.
Ferens Dyulai
Hərbçi karyerası
1859-cu ilin əvvəllərində Sardiniya krallığı,Fransa ilə ittifaqda ordusunu səfərbər etməyə başladı. Bunun Avstriyanın nəzarətində olan İtalyan ərazilərini istila etməsi üçün potensial bir hazırlıq kimi görən Avstriya imperiyası,23 aprel tarixində Sardiniya krallığına ultimatum verərək təcili olaraq xaric olunmasını tələb etdi. Ultimatum rədd edildi.
Lüdviq van Bethoven
Sevgi münasibətlərində yaşadığı mürəkkəbliklər
Bethoven bu dövrdə yaxın qohumları və tanışları ilə olduqca pis münasibətdə olmuşdur.
Ferens Dyulai
Hərbçi karyerası
Şimali İtaliyadakı Avstriya qoşunlarına komandanlıq edən qraf Dyulai,Lombardiya-Venesiyanın vitse kralı təyin edildi. Ona Avstriya ərazisini Sardiniya ilə ayıran Ticino çayını keçmək əmri verildi. Patris de Mak-Maqon komandirliyindəki Fransız ordusu,Sardiniya müttəfiqlərinin köməyinə gəldi. Mayın 20-də Stadion qrafının komandanlığı altında Avstriya ordusu Montebello döyüşündə məğlub oldu,bundan sonra Dyulai qoşunları ilə birlikdə Avstriya ərazisinə çəkildi. Onu təqib edən Fransız ordusu Ticino çayını keçdi.
Lüdviq van Bethoven
Qəyyumluq uğrunda mübarizə
1815-ci ilin 15 noyabrında Bethovenin qardaşı Karl van Bethoven vərəm xəstəliyindən vəfat edir. Qardaşının yetim qalmış Karl adlı oğluna Bethoven bir əmi kimi əvvəllər çox az maraq göstərdi. Lakin qardaşının ölümündən sonra Bethovendə 9 yaşlı uşağı öz himayəsi altına götürmək arzusu baş qaldırır və Bethoven tamamilə bu istəyinin əsirinə çevrilir. Belə ki, qardaşı oğlunu ələ keçirmək uğrunda mübarizəsi Bethovenin xarakterindəki ən pis cəhətləri büruzə verir və uzun çəkən məhkəmə proseslərində Bethoveni istəyinə çatmaqdan heç nə saxlaya bilmir. Uzun müddətə Bethoven musiqi bəstələməkdən də uzaq düşür.
Bu dövrdə Avstriya məhkəmə sitemi zadəganlar (The Landsrexte) və ümumi palatadan (Tha Magistracy) ibarət idi. Bethoven məhkəmədə bilərəkdən soyadındakı holland mənşəli "van" sözünün onun zadəgan nəslinə aid olmasına dəlalət etmədiyini gizlədir (alman soyadlarında istifadə olunan "von" sözü şəxsin zadəgan nəslinə mənsubluğunu göstərir). Bununla da o, işə Zadəganlar palatasında baxılmasına nail olur və məhkəmədə malik olduğu yaxşı əlaqə və təsir sayəsində sərfəli nəticəni əvvəlcədən təmin edir. Bethoven uşağın yeganə hamisi elan olunur. Uşağın anası, sıravi alman və varlı olmayan dul qadın, Yohannaya isə nəinki oğlunu görmək (bəzi müstəsna hallar istisna olunmaqla), hətta Bethovenin ondan oğlunun təhsil pulunu da verməsi tələbi ilə qarşılaşır. Lakin zadənganlar palatasına verdiyi ifadələrdən birində özü də bilmədən əsilzadə mənsubiyyəti olmadığını etiraf edir və nəticədə iş aşağı palataya göndərilir və Bethoven burada uşağın müstəsna hamisi statusundan məhrum olunur.
Lakin Bethoven appelyasiya məhkəməsinə yenidən müraciət edir və yenidən Karlın yeganə hamisi hüququnu bərpa edir. Ədalət və insan hüquqlarının "hamisi" olan imperator ali həzrətlərinə ediləcək müraciət belə ana və balasını bir birinə qovuşdura bilməyəcəkdi. Ana və balaca Karl uzun illər ərzində nəinki ayrılıqdan, həm də ad-sanlarına dəymiş ləkədən əziyyət çəkməli oldular. Bethoven isə onların ad-sanını hər cür yollarla ləkələməyə çalışırdı. Sonda zülmkar əmisinin rəftarına dözməyən kiçik Karl 182-ci il 31 iyul tarixində başına güllə çaxmaqla özünə qəsd etməyə cəhd göstərir. Lakin o, möcüzə sayəsində xilas edilə bilir və arzusu ilə anasının yanına götürülür. Yalnız bu dəhşətli hadisə Karlı əmisinin caynaqlarından xilas edə bilir.
Etiqad və bunun yaradıcılığına təsiri
Bethoven maariflənmə və həmin dövr Avropada yüksəlməkdə olan romantizm ideallarına inanırdı. Özünün üçüncü simfoniyası olan "Eroica"nı (italyanca "Qəhrəmanlıq") Napoleona həsr etmişdi. Buna səbəb bəstəkarın Napoleonun Fransa inqilabının demokratiya və respublika kimi dəyərlərini qoruyacağına inamı idi. Lakin 1804-cü ildə Napoleonun imperialistik ambisiyaları məlum olduqdan sonra Bethoven Napoleonun titul vərəqindəki adını o dərəcədə qəzəblə silir ki, vərəqin ortasında dəlik əmələ gəlir. Sonralar Bethoven bu simfoniyanın adını dəyişərək "Sinfonia Eroica, composta per festeggiare il sovvenire di un grand Uomo", yəni "Böyük insanların xatirəsinə ithaf olunan Qəhramanlıq Simfoniyasi" qoyur. Doqquzuncu simfoniyanın dördüncü hissəsini Fridrix Şillerin "Şadlığa mədhiyyə" əsərinin süjeti üzərində yazmaqla bəşəriyyəti qardaşlıq uğrunda mübarizəyə çağıran himn yazır. 1972-ci ildən etibarən dördüncü hissəsinin orkestrləşdirilmiş versiyası Avropa Birliyinin rəsmi himnidir.
Tədqiqatçılar Bethovenin dini görüşləri və bunun onun musiqi fəaliyyətinə təsiri ilə bağlı razılığa gələ bilmirlər. Bethovenin mason olduğu irəli sürülsə də, bu hələ təsdiqini tapmayıb.
Digər dahi alman bəstəkarı Georq Fridrix Hendel kimi Bethoven də abunə konsertlər təşkil etməklə, bəstələrini naşirlərə satmaqla və varlı şəxslərdən aldığı maliyyə dəstəyi ilə sərbəst, heç kimdən asılı olmayan yaradıcılıqla məşğul olmuşdur. O, heç vaxt kilsədə və ya zadəgan saraylarında daimi işlə maraqlanmamışdır.
Yaradıcılığı
Bethoven Qərb klassik musiqisinin nəhəng simalarından biri kimi anılır. Bəzən "üç B-lərdən biri" də (Bax və Bramsla birlikdə) kimi də tanınır. O, həmçinin XVIII əsr klassik musiqisindən XIX əsr romantik musiqisinə keçidin əsas fiquru sayılır. Bethovenin özündən sonra gələn musiqiçilər nəslinin yetişməsinə güclü təsir göstərmişdir.
Bethoven musiqi tərtibatinin ən böyük ustalarından biri sayılır. Bəzən o, mövzu seçimindən əvvəl simfoniyalarının ayrı-ayrı parçalarının quruluşunu müəyyən edirdi. O, uzun kompozisiyalarda parçalar arası vahid süjet xəttini gözləmək üçün bir-birinə bağlı tematik alətlərin və ya "rüşeym-motivlərin"dən sistematik ve davamlı şəkildə istifadə edən ilk bəstəkarlardan biri olmuşdur. Eynilə heyrət doğuran cəhətlərdən biri də bir çox əsərlərində də rast gəlinən və bütün əsərlərinə vahid xətt bəxş etmiş mənbə "motivlərdən" istifadə etmişdir. O, toxunduğu bütün musiqi janrlarında bir yeniliyə imza atmişdır. Məsələn, o, artıq o dövrdə konkret tərtibata salınmış rondo janrını daha da elastik və həcmli etməklə onu sonata formasına yaxınlaşdırmışdır.
Bethoven rəngarəng janrlarda: simfoniya, konsert, piano və digər alətlər üçün sonatalar, simli alətlər və digər kamera musiqiləri, opera musiqisi, romanslar və s. əsərlər yaratmışdır. Bu əsərləri ilə Bethoven dünya musiqi tarixində klassik musiqidən romantik musiqi mərhələsinə keçid, körpü rolunu oynamışdır.
Yaradıcılığının orta mərhələsi Bethovenin şiddətlənməkdə olan karlıq iztirablarından bir qədər sonrakı dövrdə başlayır. Bu dönəm qəhrəmanlıq və mübarizə haqqında böyük həcmli əsərlərlə xarakterizə olunur. Bu dövrə altı simfoniya, dördüncü və beşinci piano üçün konsertlər, üçlü və violonçel üçün konsertlər, 5 simli kvartet, növbəti yeddi piano sonataları ("Valdşteyn" və "Appassionata" sonataları da bu dövrdə yazılmışdır) və Bethovenin yeganə operası olan "Fidelio" aiddir. thumb|"[[Für Elise" (Baqatel №25)]] 1815-ci ildən 1827-ci ilə qədərki dövr ərzində miqyas və hədəflərini də genişləndirmişdir. Bu dövrə aid olan mühüm əsərlərindən birinci və ikinci simfoniyaları, ilk altı simli kvartetlərini, ilk üç piano konsertinin və ilk iyirmi piano üçün sonatalarını (buraya məşhur "Ay işığı" və "Potetik" sonataları da daxildir).
Bethovenin yaradıcılığının son mərhələsi 1815-ci ildən başlayır. Bu dövrdə yaratdığı əsərlərində dərin intellekti, intensiv, yüksək ifadələri, yenilikləri ilə səciyyələnirdi (məsələn, Simli Kvarteti, Op. 131 əsərində yeddi birləşmiş parçadan istifadə etmiş və doqquzuncu simfoniyasında sonunucu səhnədə orkestri xorla gücləndirmişdir). Sonunucu dövr əsərləri seriyasına "Missa Solemnis", "Grosse Fuge" adlı nəhəng kvarteti də daxil olmaqla beş simli kvarteti və sonunucu beş piano sonataları (məşhur "Grobe Sonate fur das Hammerklavier" sonatası da daxil omaqla) daxildir.
Pont çarlığı
Pont çarlığı və ya Pont padşahlığı (, Basileya tou Pontou) — e.ə. 281–62-ci illərdə Kiçik Asiyada mövcud olmuş ellinist dövləti.
Tarixi
Əsasını Əhəmənilər nəslindən olan I Mirtidat qoymuşdur. Paytaxtı Amasiya şəhəri idi. Pont çarlığı tədricən tərkibinə Evksin Pontu (indiki Qara dəniz) sahilinin Trapezunda qədərki şəhərləri və şərq sərhədində yaşayan bir sıra tayfaların məskunlaşdığı ərazilər daxil olmuşdur. E.ə. II əsrin əvvəlində Pont çarlığı fəal xarici siyasət yeridirdi. I Farnak ( e.ə. 185–169) e.ə. 183-cü ildə Sinopu tutmuş, onu öz iqamətgahına çevirmişdir ki, şəhər V Mitridat dövründə paytaxt olmuşdur. I Farnakın hakimiyyəti dövründə Pont çarlığının Afina, Xersones və s. dövlətlərlə mədəni və iqtisadi əlaqələri möhkəmlənmişdir. Pont çarlığının böyük yüksəlişi VI Mitridat Yevpatorun hakimiyyəti dövrünə təsadüf edir. Bu zaman Bospor dövləti Pont çarlığının hakimiyyəti altına keçdi. Romaya qarşı Birinci Mitridat müharibəsində (89–85/84) böyük ərazilər ələ keçirilmişdir. Yeni işğal olunmuş bu ərazilərdə 80 min romalı və italik məhv edilmiş, onların torpaqları müsadirə olunmuş, qullar azadlığa buraxılmışdı. E.ə. 86-cı ildə Roma ordusu Pont qoşunlarını Yunanıstanda darmadağın etdikdən sonra Kiçik Asiyaya yürüşə başladı. VI Mitridat e.ə 85-ci (və ya 84-cü) ildə Sulla ilə bağladığı sülhə görə, Kiçik Asiyada ələ keçirdiyi bütün əraziləri itirmiş, öz donanmasından Romanın xeyrinə əl kəmiş və hərbi təzminat ödəməyə məcbur olmuşdur. e.ə. 83-81-ci illlərdə baş tutan İkinci Mitridat müharibəsindən sonra Üçüncü Mitridat müharibəsi (e.ə. 74-64) də Pont çarlığının məğlubiyyəti ilə nəticələnmişdir. E.ə. 71-ci ildə Roma ordusu Pont çarlığını işğal etmişdir. E.ə. 64-cü ildə Pont çarlığının qərb hissəsi Romanın Vifiniya ətalətinə birləşdirilmiş, şərq hissəsi isə Romanın müttəfiqlərini verilmişdir, lakin bu ərazilər sonradan Roma dövlətinin tərkibinə daxil edilmişdir.
Əhalisi
Pont çarlığının əsas əhalisi kappadokiyalılar olmuşdur.
İqtisadiyyatı
Pont çarlığı şəhərlərində quldarlıq münasibətləri hökm sürürdü. Kənd yerlərində isə ehtimal ki, icma və azad istehsalçı əməyinin istismarı saxlanılmışdı.
Ordu
Pont çarlığının ordusunda xidmət edənlər müxtəlif etnik mənsubiyyətə sahib idi. Çarlığın hər yerindən əsgərlər cəlb edilirdi. Ordunun tərkibinə ermənilər, bitiniyalılar, kappadokiyalılar, qalatiyalılar, henioçoylar, yazıgilər, koralloylar, leykosiriyalılar, frigiyalılar, sarmatlar, skiflər, taurilər, frakiyalılar və vasternoylar, eləcə də Qara dəniz ətrafındakı digər bölgələrdən olan əsgərlər aid idi. Orduda xidmət edən yunanlar daimi ordunun bir hissəsi deyildilər. Onlar öz şəhərlərinin vətəndaşları kimi vuruşurdular. Bir çox ellinist ordu kimi, Pont ordusu da Makedoniya falanksından istifadə etmişdir. Pont ordusu həmçinin, katafraqtlar da daxil olmaqla müxtəlif süvari vahidlərindən istifadə etmişdir. VI Mitridatın hakimiyyəti dövründə Pont çarlığında Roma üslubunda silahlanmış 120 min əsgərdən ibarət bir ordu mövcud idi.
Donanma da ordu kimi təşkil edilmişdi. Çarlığın özü gəmilərin əsas kontingentini təmin edərkən, kiçik bir hissəsi yunan şəhərlərindən gəlirdi. Donanmanın şəxsi heyəti ya çarlığın müxtəlif tayfalarından gəlmiş, ya da yunan mənşəli idilər.
Zərbxana
Pont çarlığı İran səltənətindən gəldiklərini iddia etsələr də, ümumiyyətlə ellinist krallar kimi davranırdılar. Böyük İsgəndərin krallıq rəmzlərini təqlid edərək pullarında özlərini belə göstərdilər.
Hüseyn Qakayev
Hüseyn Qakayev — çeçen separatçılarının liderlərindən biri , səhra komandiri, Çeçen İçkeriya Respublikası Silahlı Qüvvələrinin briqada generalı. 2000-ci illərdən (əvvəlki əmirlərin ölümündən sonra) Cundullah İslam Briqadasının 3-cü əmiri (komandiri) vəzifəsini tutmuşdur. 2006-cı ildən etibarən tanınmamış İçkeriya Silahlı Qüvvələrinin Şərq Cəbhəsinin Şali sektorunun komandiri olmuş, sonra Qafqaz Əmirliyinin terror təşkilatı strukturunda xidmət etmişdir. Camaat Noxçiyçon strukturu yenidən təşkil edildikdən sonra Qafqaz Əmirliyinin Vilayəti Noxçiyço (Çeçenistan) Şərq istiqamətinin komandiri, Dokka Umarovun müavini (2011-ci ilin iyulundan) vəzifələrində çalışmışdır. Daha əvvəl isə Umarov tərəfindən Çeçen İçkeriya Respublikasının Daxili İşlər Naziri təyin edilmişdir. 2010-cu ildə Umarovun tabeçiliyini tərk etmiş və çeçen səhra komandirlərinin toplantısında Silahlı Qüvvələrin baş komandanı, Çeçenistan Əmiri elan edilmişdir. Lakin 2011-ci ildə yenidən Umarova sədaqət andı içmişdir.
Bioqrafiyası
1970-ci ildə Çeçen-İnquş Muxtar Sovet Sosialist Respublikasının Vedeno rayonunun Elistanji kəndində anadan olmuşdur.
Qakayev və onun qardaşları 1990 və 2000-ci illərdə Çeçenistanda hər iki müharibədə iştirak etmişlər. 1994–1996-cı illər müharibəsi zamanı Qakayev Çeçen İçkeriya Respublikasının silahlı qüvvələrin Mərkəzi Cəbhə bölmələrinin üzvü olur. O zamanda Hüseynin böyük qardaşları Camalay və Səid-Usman öldürülür. 2000-ci illərin əvvəllərində Qakayevin daha iki qardaşı İkinci Çeçenistan müharibəsində şəhid olur: 2001-ci ildə Qakayev qardaşlarının üçüncü ən böyüyü olan Xasan Qakayev öldürülür.
O, həmçinin Qafqaz Əmirliyi Silahlı Qüvvələrinin Şərq Cəbhəsi komandirinin müavini olur (Şərq Cəbhəsi komandiri Amir Aslambekin tövsiyəsi ilə Dokka Umarov tərəfindən təyin edilir).
Dokka Umarovun sədrliyi ilə keçmiş CİR-nın son Nazirlər Kabinetində, Hüseyn Qakayev Daxili İşlər Naziri vəzifəsində çalışır (7 mart — 7 oktyabr 2007). Eyni vəzifəni Qafqaz Əmirliyində də bu vəzifəni tutur (7 oktyabr 2007-ci ildən).
2009-cu ilin avqustunda Çeçenistan Prezidenti Ramzan Kadırov təhlükəsizlik qüvvələrinə "intiharçıların iştirakı ilə törədilən terror aktlarının birbaşa təşkilatçıları olaraq Xüseyn və Müslim Qakayevləri, habelə Qafqaz separatçılarının lideri Dokka Umarovu ortadan qaldırmağı" tapşırır.
2010-cu ilin iyulunda Doku Umarov Qakayevi Qafqaz Əmirliyinin Noxçiyço (İçkeriya) vilayətinin valisi təyin edir.
20 sentyabr 2010-cu il tarixində Dokka Umarov fərmanı ilə Qakayev rütbələrindən məhrum edilir və onu şəriət məhkəməsinə məhkum edir.
7 oktyabr 2010-cu ildə çeçen səhra komandirlərinin əksəriyyəti Qakayevi Qafqaz Əmirliyinin əmiri vəzifəsinə seçir.
2011-ci ilin iyul ayında Dokka Umarovun əmri ilə vilayət Noxçiyçonun müavini təyin edilir.
Ailəsi
Qardaşı Müslimlə birlikdə bir komandir olaraq sağ qalan son Qakayev qardaşları olur. Hərbi əməliyyatlar zamanı Hüseynin dörd qardaşını itirir — Camalay, Səid-Usman, Həsən və Rizvan.
Öldürülməsi
24 yanvar 2013-cü ildə Çeçenistan Respublikasının Vedeno rayonu ərazisində keçirilən xüsusi əməliyyat zamanı, Rusiya Federasiyası Daxili İşlər Nazirliyinin məlumatına görə, Hüseyn Qakayev və qardaşı Müslim də daxil olmaqla 12 silahlı öldürülür. Daha sonra Qakayevlərin ölümü çeçen yaraqlıları tərəfindən təsdiqlənir.
Acırlı (Pərsabad)
Acırlı — İranın Ərdəbil ostanının Pərsabad şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 5,461 nəfər yaşayır (1,107 ailə).
Levçay
Levçay — Azərbaycanın Kəlbəcər rayonu ərazisindən axan çay. Çay öz başlanğıcını Murovdağ silsiləsindən götürür. Tərtər çayının sol qolunu təşkil edir. Uzunluğu 36 km, hövzəsinin sahəsi 367 km²-dir. Mənbəyi Hinaldağın cənub yamacında dəniz səviyyəsindən 3250 m yüksəklikdən başlayır. Axımı qar, yağış və yeraltı sulardan formalaşır.
Marinduke
Marinduke — Filippinin MİMAROPA regionuna daxil olan eyni adlı adada yerləşən vilayət. Vilayətin ərazisinin böyük hissəsini Marinduke adası təşkil etsə də ətrafında yerləşən bir necə kiçik ada vilayətin ərazisini təşkil edir. Marinduke adası Tayabas körfəzi ilə Sibuyan dənizi arasında yerləşir. Yaxınlığında Keson, Romblom, Şərqi Mindoro vilayətləri yerləşir.
Coğrafiyası
Marinduke adasının şimal sahillərini Tayabas körfəzi, cənubdan isə Sibyan dənizi yuyur. Şimal-şərqində yerləşən Mompoq boğazı adanı Luzon adasının Bondok yarımadasından ayırır. Vilayətin tərkibinə həmdə Maniuayan, Santa-Krus və Mompoq adaları daxildir. Vilayətdə və ada ərazisində ən hündür nöqtə Malindiq dağıdır. Dağın hündürlüyü dəniz səviyyəsindən 1157 metr yüksəklikdə yerləşir.
İqlimi Filippinin digər adaları kimi subekvatorialdır. İl iki mövsümə bölünür quru mövsüm noyabrdan fevrala, rütübətli mövsüm isə iyundan oktyabra qədər davam edir.
Tarixi
Adanın adının yaranmasında müxtəlif fərziyələr vardır. Onlardan birində deyilir ki, iki sevgili olur. Onlar dənizə çıxırlar. Ancaq qızın atası qəbilə başçısı olur. O, bu birliyin əlenə çıxır. Qızın adı Marina, oğlanın adı isə Qarduke olur. Dənizdə onlar boğularaq ölürlər. Onların cəsədindən ada əmələ gəlir. Digər fərziyədə isə yenədə qızın adı Marina olur. O, Duke ilə evləndikdən sonra adanın adı Marinduke olur. Digər versiya isə adada olan vulkanın adı ilə əlaqədardır. İspanlar adaya gəldikdən sonra Malindiq adı Marindukeyə çevrilərək qətiləşmişdir. İspan ağalığı dönəmində ada Balayan vilayəti ərazisinə daxil olmuşdur. XVII əsrdın isə Mindoro vilayətinə daxil edilir.
Filippin-Amerikan müharibəsi zamanı ilk amerikan bazası burada yerləşdirilir.,Pulanq Lupa döyüşündən sonra amerikanlar geri oturdulmuşlar.
1902-ci ildə Mindoro vilayətinin işğalı ilə əlaqədar ada Tayabas vilayətinə birləşdirilmişdir. 1920-ci ildə Marinduke müstəqil vilayət elan edilir. 1942—1945 yapon işğalına Marindukedə baş verən döyüşdən sonra son qoyulmuşdur.
Əhali
Marindukenin əhalisi olduqca qonanpərvərdir. Buraya gələn qonaqları xüsusi ritualla qarşılayırlar. Ada əhalisi Taqallardır. Doğma dilləridə taqal dilidir.
İnzibati bölgü
Vilayət ərazisinə 6 rayon daxildir:
İqtisadiyyat
Marinduke aqrar rşvilayətdir. Əsasən düyü və kakos qozu yetişdirilir. Balıqçılıq mühüm yer tutur. Dağ-mədən və turizmdəndə gəlir əldə edilir.
Ada ilə əlaqə əsasən dənizlə yaradılır. Üstəlik Boak və Qasan arasında hava limanı vardır. Boak və Santa-Krusda dəniz limanı vardır.
Mədəniyyət
Adada Morinoko vestivalı keçirilir. Bu əsasən Buennavista, Boak, Qasan, Moqpoq şəhərlərində təşkil edilir. Festivalın adı «morion» sözündən götürülmüşdür. Bu termin ispan konkistadorlarının taxdığı dənir dəbilqənin adıdır.
Təhsil
Təhsilin ali dərəcəsi Boakda olan Dəniz instutudur. Üstəlik iri şəhərlərdə kolleclər vardır. Orta və ibtidai təhsil mövcuddur.
2022-ci il yanvar ayında vəfat edənlər
2022-ci il yanvar ayında vəfat edənlərin siyahısı.
Provideniya buxtası
Provideniya buxtası — Çukot yarımadasının cənub-şərq sahillərində, Berinq dənizinə daxil olan Anadır körfəzində yerləşən buxta. sahillərində nisbətən iri və dayaz körfəz. İnzibati baxımından Rusiya Fererasiyası, Çukot Muxtar Dairəsi ərazisinə daxildir.
Coğrafiya
Buxtaya giriş şərqdən Lısaya Qolova, qərbdən isə Lesovski burunları ilə daraldılır. Lısaya qolova buernu Çukotski burnundan 11 km şimal-qərbdən qərbdə yerləşir. Buxtanın eni girəcəkdə 8 km, uzunluğu isə orta xətt boyunca 34 km təşkil edir. Emma havanının yuxarısında eni 4 km, aşağı hissədə isə 2,5 km-dir. Buxta aşağı hissəsə şimal-şərqə, sonradan isə şimala yönəlir. Burada onun eni 2 kilometrə çatır. Buxtanın sıldırımlı sahilləri vardır. Sıldırımlı sahillərdə hündürlük 600—800 metrə çatır. Buxtada qabarmanın hündürlüyü 1 metrə çadır.Buxrta maydan oktyabra qədər buzdan azad olur. Onun girəcəyində dərinlik 34 metrə çatır. Maksimal dərinlik isə 150 metrdir. Son vaxtlar aparılan ölçmələr nəticəsində dərinliyin 18-20 azalması müşahidə edilmişdir.
Buxta daxilində bir neçə buxta vardır:Komsomolskaya buxtası (Emma havanı), Slavyanka buxtası, Xed buxtası, Vsadnik buxtası və Keşa buxtası.
Komsomolskaya buxtası Provideniya buxtasının girəcəyindən şərqdə yerləşir. Ölçüləri 1,5×6 km-dir. Dərinliyi 11–27 m arasında dəyişir. Onun sahillərində Provideniya və Ureliki yaşçayış məntəqələri yerləşir. Burda üstəlik «Provideniya buxtası» adlı hava limanıda fəaliyyət göstərir. Buxtaya giriş Puzin və Lixaçyov burunları ilə əhatələnir.
Slavyanka buxtası sakit bir ərazidə yerləşir. Buxtada olan Plover dili təbii dalğaqıran rolu oynayır. Provideniya buxtasının girəcəyindən 8 km aralıdadır. Plover dilinin sonucunda Qaydak burnu yerləşir.
Yerli əhali
Plover dilində eskimoslara aid kənd vardır. US Coast Survey dil yaxınlığında Rirak qəsəbəsinin adını çəkir. 1928-ci ildən isə Ekka buxtası sahilində Uredlak qəsəbəsi xatılrladılır. sovetlər dönəmində əhali buradan Provideniya limanı ərazisinə köçürülmüşdür.
1881-ci ildə Aurel Krauze Plover körfəzində çukçalara aid Nasskatulok adlı yaşayış məntəqəsinin adını çəkir. Ancaq 1898-ci ildə Valdemar Boqoraz artıq bu yaşayış məntəqəsi haqqında məlumat vermir. Buxtanın digər sahillərində də yaşayış məntəqələri olmuşdur. Buxtanın şərqində Avan addlı kənd olmuşdur.
Bu yaşayış məntəqələri 1941-ci ildə sahil qoruma batareyalarının yerləşdirilməsi məqsədi ilə köçürülmüşdür. Bir mənbədə isə bu yaşayış məntəqələrinin 1950-ci illərə qədər körfəzin girəcəyində mövcud olması bildirilir.
Tarixi
Buxta 1660-cı ildə Kurbat İvanov tərəfindən kəşf edilmişdir. Bundan düz 200 il müddətində buxta adsız qalmışdır. 1848—1849-ci illərdə britaniyalı «Plover» gəmisinin kapitanı Tomas Mur buxtada qışlamışdır. 1848-ci ilin yanvarında Berinq dənizində itmiş Franklik ekspedisiyasını axtarmağa çıxır. 17 oktyabr 1848-ci ildə təhlükəsiz bir havana daxil olur. Birinci uğurlu qışlamadan sonra buxtanı Provideniya adlandırır. (Провидения).
1866—1867-cı ildə buxtada Western Union Telegraph Expedition işçiləri qışlamışdır. Buxta XIX əsrdən XX əsrə qədər ticarət və balina ovunu həyata keçirən gəmiçilərin görüşdüyü sevimli yer olmuşdur.
1876-cı ilin 5 iyulunda andrey Novosilskinin rəhbərliyi altında «Vsadnik» gəmisi buxtaya daxil olur. O burada coğrafi ölçmələr aparmaqla yanaşı dövlət inhisarçılığının təmini üçün tədbirlər görer. Burda xarici ölkələrə aid gəmi aşkarlanmasada, yerlilərin xaricilərlə alverinin izlərini müəyyən edir. 1937-ci ildə şimal dəniz yolunun səyisi Otto Şmidt burada limanın inşasını vacib hesab etmişdir. Artıq 1940-cı ilin yayaında ilk gəmilər priçala yan almışdırlar. Burada Provideniya dəniz limanının inşası ilə Ureliki yaşayış məntəqəsi inşaf etmişdir.
Gürcüstan–Rusiya münasibətləri
Rusiya—Gürcüstan münasibətləri — Rusiya və Gürcüstan arasında iki tərəfli diplomatik münasibətlər. 1918-ci ildə Oktyabr İnqilabının səbəb olduğu Rusiya İmperiyasının parçalanması zamanı Gürcüstan müstəqillik qazanır. 1921-ci ildə Rusiya Qırmızı Ordusunun köməyi ilə Gürcüstan ərazisində Sovet hakimiyyəti qurur. Gürcüstan Demokratik Respublikası ləğvi ilə 16 fevral 1921-ci ildə Gürcüstan SSR elan edilir. 1922-ci ildə Gürcüstan SSR Azərbaycan və Ermənistan SSR ilə birləşərək Zaqafqaziya Sosialist Federativ Sovet Respublikasını (ZSFSR) qurur. 5 dekabr 1936-cı ildə ZSFSR ləğv edildikdən sonra Gürcüstan SSR ayrı bir qurum olaraq SSRİ-nin tərkibinə təmsil olunur.
1991-ci ilin dekabrında SSRİ-nin dağılması ilə Gürcüstan beynəlxalq birlik tərəfindən suveren bir dövlət kimi tanınır.
2008-ci ildə Cənubi Osetiyadakı silahlı qarşıdurmadan sonra Rusiya Gürcüstanın və BMT-nin əksər üzv dövlətlərinin Gürcüstanın bir hissəsi hesab etdiyi Abxaziya və Cənubi Osetiya Respublikalarının müstəqilliyini tanıyır.
iki ölkə arasında beynəlxalq səviyyədə tanınan Rusiya-Gürcüstan sərhədinin uzunluğu 894 km-dir.
Tarix
Sovet İttifaqının dağılmasından sonra Gürcüstan millətlərarası qarşıdurmaların, siyasi qüvvələr arasında güc və təsir uğrunda silahlı mübarizələrin yaşandığı ölkəyə çevrilir. 1991-ci ilin payızında müstəqilliyini elan edən Cənubi Osetiyada genişmiqyaslı qanlı toqquşmalar baş verir. 1992-ci ilin yayında Abxaziyada silahlı toqquşmalar başlayır. Münaqişə geniş ərazilərin demək olar ki, tamamilə dağılmasına və kütləvi köçkünlüyə səbəb oldu. Döyüş əməliyyatları nəticəsində yüz minlərlə mülki, əsasən gürcülər, evlərini tərk etmək məcburiyyətində qalır.
24 iyun 1992-ci ildə Rusiya və Gürcüstan, Gürcüstan-Cənubi Osetiya münaqişəsinin həll prinsiplərinə dair müqaviləsini imzalayır. 1991-1992-ci illərdəki ilk gürcü-osetin müharibəsi belə başa çatır.
14 iyulda atəş dayandırılır və qarşıdurma qüvvələrini ayırmaq üçün münaqişə bölgəsinə üç tabordan - Rusiya, Gürcüstan və Cənubi Osetiyadan ibarət Birgə Barışıq Qüvvələri gətirilir.
Somi sazişləri münaqişənin həlli üçün xüsusi ortaq qurumun (dörd tərəfin) - Gürcüstan, Cənubi Osetiya, Rusiya və Şimali Osetiyanın nümayəndələrindən ibarət Qarışıq Nəzarət Komissiyasının qurulmasını nəzərdə tuturdu. Tsxinvalidə ATƏT-in Müşahidəçi Missiyası yerləşdirilmişdir.
Soçi müqavilələrinin imzalanmasından sonra Cənubi Osetiya faktiki olaraq müstəqil bir dövlət olur.
30 oktyabr 1995-ci il tarixində Rusiya və ATƏT-in vasitəçiliyi ilə Gürcüstan və Osetiya tərəfləri arasında münaqişənin sülh yolu ilə həllinə dair danışıqlar başlayır. 16 may 1996-cı ildə Moskvada Təhlükəsizliyin Təmin Edilməsi və Qarşılıqlı Etimadın Gücləndirilməsi Tədbirlərinə dair Memorandum imzalanır.
Qaçqınlar münaqişə zonasına qayıtmağa başlayır, lakin bölgədəki ağır iqtisadi vəziyyət bu prosesin intensivləşməsinin qarşısını alır. Gürcüstan Cənubi Osetiya rəhbərliyini, mərkəzi səlahiyyətlilər tərəfindən nəzarət olmadığı təqdirdə, Cənubi Osetiyanın həqiqətən qaçaqmalçılıq ticarət mərkəzinə çevrilməsində günahlandırdı. Qaçaqmalçılıqdan əldə edilən gəlirlərin separatçı rejimin güclənməsinə kömək etdiyi deyilir.
Kəbiri evi (Xoy)
Kəbiri evi — İranın Qərbi Azərbaycan ostanının Xoy şəhərində yerləşən Qacar dövrü memarlıq abidəsi. Əsər 1978-ci il aprel ayının 25-də İranın "Milli əsərlər" siyahısına 1613 nömrəsi ilə qeydə alınmışdır. Günümüzdə muzey olaraq fəaliyyət göstərir.
Tarixi
Əsərin tikilmə tarixi haqqında dəqiq məlumat yoxdur, lakin Zənd xanədanlığının sonu Qacar dövrünün əvvəllərində tikildiyi ehtimal edilir. Binanın üzərindəki bəzəklər Qacar dövrünün sonlarında işlənmişdir.
Hətta bəzi qaynaqlarda bu bəzəklərin Müzəffərəddin şah Qacar dövründə yəni 1896–1907-ci illər arasında işlənildiyi haqqında məlumatlar öz əksini tapır. Abidə 1978-ci il aprel ayının 25-də İranın "Milli əsərlər" siyahısına 1613 nömrəsi ilə qeydə alınmışdır.
Memarlıq xüsusiyyətləri
thumb|342x342px|Binanın cənub fasadı|left Bina həyət içərisində üfiqi istiqamətdə 3 mərtəbə üzərində düzbucaqlı planda inşa edilib. Girişi cənub tərəfdədir. Cənub fasadının birinci mərtəbəsinin sağ və sol tərəflərində binaya girişi təmin edən dördbucaqlı qapılar var. Şərq tərəfdəki qapının iki küncündə də balaca kvadrat pəncərələr var. Birinci mərtəbənin ortasında iki sivri tağlı, yanlarda isə kvadrat pəncərə boşluqları nəzərə çarpır. Bu boşluq torlu gilyotin pəncərələrlə örtülüb. Pəncərənin sabit hissəsində sonsuzluq anlayışına uyğun olaraq bir-birinə bağlanmış 24 guşəli tam və yarım ulduzlar var. Pəncərənin hərəkət edən hissəsində ortada boşluq var və 16 guşəli ulduzlar sıra ilə məkanı əhatə edir. Fasadın qərb kənarında dördbucaqlı enli pəncərə və qapı boşluqları var.
Fasadı n şərq və qərb tərəflərinin ikinci və üçüncü mərtəbələrində dördbucaqlı enli pəncərələr vardır. Fasadın ortasında birinci mərtəbə istisna olmaqla, eni iki qat genişlikdə taxta pəncərə quruluşu var. İki mərtəbədə quruluş sistemdə ümumilikdə 14 şəbəkəli pəncərə var. Aşağı müstəvidəki pəncərələrdə ortada, çərçivə daxilində və relslərlə düzəldilmiş düzbucaql ılar var. Çərçivənin yuxarı hissəsində hər iki tərəfdən "S" formalı və sadə nəbati ornamentlər üstünlük təşkil edir. Pəncərənin dörd küncü ortada 12 guşəli ulduz və hər iki tərəfdə yarımtikişli ulduz naxışları ilə doludur. Pəncərələr kənardan adi taxta tirələrlə əhatə olunub. Üst mərtəbə isə intensiv dekorativ görünüş var. Pəncərələr arasındakı bəzək şəbəkələri bir-biri ilə əlaqəli şəkildə formalaşıb. Tıxaclar arasında, paxlava dilimli çəngəllər bir-birindən keçir və uclarda birləşir. Qovuşma nöqtələrində 24 qollu radial motiv yaranır. Radial motivlər tam və yarım quruluşlu olub doğuşu və qürubu simvolizə edir. 24 qollu radial motivin ətrafında on iki ədəd 16 qollu ulduz motivi var. Paxlava dilimlərinin xaricindəki hissələr yenə tam və yarım çox qollu ulduz motivləri ilə işlənmişdir. İki başdakı radial motivlər kənardan 5 guşəli ulduzlarla haşiyələnib. Üst müstəvidəki pəncərələr dörd istiqamətdən 12 guşəli ulduz və yarım ulduzlarla əhatə olunub.
Şəbəkələnmiş pəncərələrin üstündəki pəncərələrlə eyni sırada yeddi cərgə dairəvi tağlı səthi taxçalar vardır. Cənub fasadının şərq kənarındakı girişdən sonra bir dəhliz vasitəsilə binanın birinci və yuxarı mərtəbələrinə pilləkənlər çıxır. Birinci mərtəbənin girişində düzbucaqlı bir otaq yerləşir. Otağın divarlarında düzbucaqlı formalı dərin taxçalar var. Taxçaların üstündə, bütün otağı əhatələyən sadə bir müqərnəs silsiləsi var. Bu silsilənin üstündə isə otağı əhatə edən və rəf kimi istifadə olunan taxçalar yerləşir. Taxçaların künclərində də müqərnəs içlikləri var. Otağın tavanında şəmsə və qoşa salbək bəzək elementləri var. Hər iki ucunda palmetşəkilli elementləri olan şəmsə kölgəsinin mərkəzi stilizə edilmiş bitki ornamentləri yaratmaq üçün ajur texnikası ilə oyulmuşdur.
Salbeklərin üzərində ajur işçiliyi görülsə də, salbekin uclarında əyri budaqlardan quş fiqurları nəzərə çarpır. thumb|414x414px|Pəncərələrin daxildən görünüşü Digər məkana keçərkən qarşımıza "T" planlı dəhliz çıxır. Məkanın divarlarında düzbucaqlı taxçalar olduğu halda, taxçaların küncləri müqərnəs dolğuları ilə canlandırılmışdır. Taxçaların üstündə məkanı əhatə edən bir sıra müqərnəslər var. Silsilədən yuxarıda küncləri müqərnəsli otaq boyu dolanan rəflər yerləşir. "T" planlı dəhlizin sonundakı hissənin divarında düzbucaqlı çərçivələr daxilində dairəvi tağları olan dərin taxça var. Otağın tavanında medalyon dekorasiyası üstünlük təşkil edir. Ortada şəmsə motivi "S" və "C" formalı əyri budaqlarla işlənmişdir. Budaqlardan üslublu yarpaq motivləri və quş fiqurları çıxır. Şəmsənin ortasında ajur işçiliyi gözə çarpır. Tavanın künclərində stilizə edilmiş yarpaqlar, çiçəklər, quş fiqurları və stilizə edilmiş heyvan motivləri var. Palmetşəkilli salbeklərdə də ajur sənəti və stilizə olunmuş nəbati motivlər təkrarlanır. "T" formalı dəhlizin çıxıntılı hissəsinin tavanı stilizə edilmiş ornamentlərlə məhdudlaşıb. Tavanın ortasında şəmsə və qütb ornamenti var. Gilyotin pəncərələrdəki şüşələrdə bənövşəyi, sarı, yaşıl və mavi rənglərdən istifadə olunduğu halda, dekorasiyanın mərkəzi yarımçıq qalmışdır. left|thumb|337x337px|Kəbiri evinin pəncərələri Otağa iki qapı vasitəsilə daxil olmaq mümkündür. Otağın qərb hissəsindəki bölməyə keçərkən həm çöldən girişi təmin edən boşluq, həm də yuxarı mərtəbəyə keçidi təmin edən pilləkənlər var. Bölmənin divarlarında düzbucaqlı taxçalar vardır. Yuxarı qalxdıqda divarlarında taxçalar olan sadə bir otaq görürük. Otağın tavanında bir-birinə qarışmış şəmsə motivi və qoşa salbek tərtibatı var. Kənarları dilimli şəmsələrin içi ajur texnikası ilə stilizə edilmiş çiçəklər və palmetlərlə işlənib. Salbeklərdə lent və palmet motivlərindən də istifadə olunub. Ajur texnikası ilə düzəldilmiş salbeklərdə stilizə edilmiş çiçək, quş fiqurları və palmetlər var. Bu hissədən iki mərtəbə hündürlüyündə əsas otağa keçid var.
Buradakı dəhliz də birinci mərtəbədəki kimi "T" planlı və düzdür. Digər bölmələrə giriş buradan təmin edilir. Otağın divarlarında düzbucaqlı və uclu tağvari taxçalar, sivri tağvari pəncərə boşluqları var. Müqərnəsli taxçalar kənardan yivli çərçivələrlə haşiyələnir. Taxçalarda şəmsə və qoşa salbek diqqət cəlb edir. Bəzi şəmsə motivləri 10 guşəli ulduzlarla, bəziləri isə stilizə olunmuş çiçək motivləri ilə bəzədilib. Salbeklərdə stilizə edilmiş çiçəklər və palmetlərdən istifadə edilərkən, palmetlərin uclarında quş fiqurları görünür. Otağın yuxarı və aşağı hissələri qoşa müqərnəs silsilə ilə bir birindən ayrılır. Yuxarı hissədə düzbucaqlı çərçivədə uclu tağları və pəncərə boşluqları olan taxçalar var. Pəncərələr gilyotin və şkaf pəncərə formasındadır. Uclu tağlarda bitki mənşəli ornamentlər işlənmişdir. Taxça müqərnəslə zəngindir. Otağın divarları da bir sıra müqərnəslə tamamlanmışdır.
Otağın aşağı hissəsində divar müstəvisi boyunca əllə çəkilmiş bəzəklər var. Burada iki ornament silsiləsi diqqət çəkir. Onlarıı stilizə olunmuş nəbati motivlərlə yaradılmış “S” əyri suvaq ornament qurşağı ayırır. Aşağı hissələrdəki ornamentlərdə əsas motiv kimi üst-üstə qoyulmuş medalyona bənzər nəbati ornamentlə r var. Medalyonların içərisində yarpaqlar, qıvrılmış budaqlar, qərənfillər, çobanyastığı və müxtəlif növ güllər, quş fiqurları görünür. Lakin medalyonlardakı ornamental mövzular bir-birindən fərqli işlənmişdir. Ortadan çıxan əyri budaqlar "S" və "C" şəklində yanlara açılır. Əyri budaqlarda yarpaq və çobanyastığı motivləri görünür. Bundan əlavə, medalyonlar arasında qızılgül və çobanyastığı buketləri çəkilib. Buradakı bəzəklər arasında nar motivlərinə də rast gəlinir.
Üst müstəvidə əl ilə çəkilmiş üç müxtəlif ornament nümunəsi var. Ortada vazanın hər iki tərəfindən asılmış qızılgüllər, enli bəzək lövhələrində isə akantus yarpaqları üzərində yüksələn qızılgül və qərənfillər var. Əsas motivin hər iki tərəfində qanadlarını hərəkətdə açan quş fiqurları görünür. Əyri budaqlarda stilizə edilmiş çiçəklər, yarpaqlar və buketlər göz oxşayır. Digər bəzək qrupunda qızılgül buketləri əsas motiv kimi yer aldığı halda, motiv əyri budaqlarda çiçək və yarpaqlarla əhatə olunub. Buketin hər iki tərəfində boyunları arxaya çevrilmiş quş fiqurları da diqqəti cəlb edir. Digər əllə çəkilmiş bəzək qrupu qızılgüllər, buketlər və qıvrılmış budaqlarla təkrarlanıb. Amma bu qrupda heç bir quş fiqurundan istifadə olunmayıb. thumb|Taxça bölməsi Dekorasiya baxımından otağın ən diqqət çəkən hissəsi taxça hissəsidir. Bu bölmədə heç bir yer boş buraxılmayıb. Uclu tağvari taxça şəklində yaradılmış bölmə kənardan çərçivələrə əhatələnib. Alınlıqda şəmsə və salbeklər var. Haşiyədən və alınlıqdan sonra gələn hissə naturalist üslubda çəkilmiş qızılgül, qərənfil və quş fiqurları ilə bəzədilib. Yivli haşiyədən sonra gələn kəmərdə qırmızı fonda üzərində nəbati motivlərlə bəzədilmiş müxtəlif rənglərdə şəmsə motivləri var. Qoşa yivli haşiyədən sonra uclu tağlı taxça və başlıq yerləşir. Uclu tağ ın künclərinə vazada gül buketləri rəsmi işlənilib. Başlığın yuxarı hissəsində tünd göy fondadə gül motivləri nəzərə çarpır. Bu motivlərin altında 3 sıra paxlava dilimli bəzək kəməri var. Dilimlərin yuxarı cərgəsində qırmızı fondadə gül motivləri çəkilib. Orta cərgədəki dilimlər arasında əsas bəzək elementləri kimi qızılgüllər, çiçəklər və yarpaqlardan istifadə edilib. Aşağı cərgədəki dilimlərdə “S” və “C” bükülmüş motivlər var. Landşaft təsvirləri sonrakı kəmər boyu görünür. Ortada qübbəli, sütunlu tikili və hər iki tərəfə maili olan qıvrımlı damları olan boşluqlar var. Digər ornamentdə isə at minən iki insan fiquru işlənilib. Mavi rəngə boyanmış mənzərə və fiqurlar altında tərs palmet naxışı və mənzərə təsviri mövcuddur. Təsvirlərin altında müqərnəs dilimlərində müxtəlif rəngli fonda nəbati motivlər var. Müqərnəs in altında mənzərə təsvirləri, ceyran və leylək fiqurları göz oxşayır. Təsvirlər arasında ağ fonda qırmızı boya ilə işlənmiş nəbati motivlər işlənib. Davam edən başlıq əyri şəkildə bitir. Bu hissədə simmetrik formada əyri budaqlar və yarpaq üzərində gül motivləri var. Taxça divarında çörəyə sancılmış bıçaq və arxa hissədə mənzərə təsviri həkk olunub.
Son mərtəbədəki otağa girməzdən əvvəl qarşımıza dar bir keçid sahəsi çıxır. Otağın divarlarında düzbucaqlı taxçalar, ortada isə böyük otağa açılan pəncərə var. Otağın bir divarında sadə müqərnəs zolağı, üstündə isə rəflər yerləşdirilib. Rəflərin küncləri müqərnəslə bəzədilib. Müqərnəslər üçbucaq şəklində çəkilmişdir. Otağın tavanında sadə şəmsə motivi var.
Punisher (albom)
Punisher – amerikalı müğənni-bəstəkar Fibi Bricersin ikinci studiya albomu, 18 iyun 2020-ci ildə Dead Oceans tərəfindən buraxılıb. Bu, onun 2017-ci ildə buraxılmış debüt albomu Stranger in the Alps-ın davamıdır. Kaliforniyalı müğənni ikinci albomu buraxmazdan əvvəl boygenius və Better Oblivion Community Center qruplarını qurmuşdur.
Punisher, Los-Ancelesdəki Sound City Studios-da bir il yarımdan çox müddətdə yazıldı və Bricersin prodüserləri Tony Berg və Ethan Gruska onunla yenidən bir araya gəldi. Səsyazma prosesi birgə edildi və layner notlarında Cülyen Beyker, Lüsi Dakus, Christian Lee Hutson, Jim Keltner, Blake Mills və Conor Oberst də daxil olmaqla iyirmidən çox görkəmli musiqiçinin adı qeyd edildi. Punisher beş sinql "Garden Song", "Kyoto", "ICU", "I Know the End" və "Savior Complex" ilə dəstəkləndi. Albom buraxıldıqdan sonra musiqi tənqidçiləri tərəfindən tənqidi bəyənmə aldı.
Fon
Amerikalı müğənni-bəstəkar Fibi Bricers 2010-cu illərin sonunda aşağı profilli və spesifik mahnı yazılarının birləşməsi ilə məşhurlaşdı və indi-rok pərəstişkarları arasında tez bir zamanda əhəmiyyətli bir şöhrət qazandı. Bricers mahnı yazaraq və gitara çalaraq böyüyüb; Los-Ancelesdən olan o, vokal caz oxuduğu County İncəsənət Liseyində təhsil alıb. 2017-ci ildə o, İndianada yerləşən indi səsyazma şirkəti Dead Oceans ilə Stranger in the Alps adlı debüt albomunu buraxdı. Rekord tənqidçilər və digər musiqiçilər tərəfindən geniş rəğbət qazandı; gitaraçı Con Mayer bunu "divin gəlişi" adlandırdı.
O, Cülyen Beyker və Lüsi Dakus ilə birlikdə bütün qadınlardan ibarət boygenius qrupunu yaratdı. O, həmçinin Better Oblivion Community Center qrupunu yaratmaq üçün Conor Oberst ilə əməkdaşlığa başladı.
Qostomel döyüşü
Qostomel döyüşü — Ukraynanın paytaxtı Kiyevi mühasirəyə almaq məqsədilə Rusiyanın Ukraynaya müdaxiləsi çərçivəsində Şimali Ukraynanın Kiyev vilayətinin Qostomel qəsəbəsini tutmaq uğrunda hərbi əməliyyatlar.
Döyüş öncəsi
24 fevral 2022-ci ildə RF Silahlı Qüvvələrinin Hərbi Hava Qüvvələri Qostomel Antonov hava limanına helikopter hücumu həyata keçirir və bunun üçün hərbi əməliyyatlar başladılır. Desant qrupu hava limanından çıxarılır, lakin vaxtında gələn əlavə qüvvələr Rusiyaya fevralın 25-də hava limanına tam nəzarəti ələ keçirməyə və Qostomel uğrunda döyüşlərə başlamağa imkan verir. Davamlı dirənişin nəticədə qəsəbə qəhrəman şəhər adını alır.
Döyüş
Hava limanı rus paraşütçüləri tərəfindən tutulduqdan sonra döyüşlər Qostomelə və onun ətrafına keçir. Nəticədə hücuma gedən rus qoşunları Ukrayna qoşunlarının mütəşəkkil müqaviməti ilə qarşılaşır. Rusiya ordusu tank kolonunu itirir və Ukrayna Hərbi Hava Qüvvələri, xüsusən də Mi-24-lər yer və hava döyüşlərində döyüşür, mövqe tutan Rusiya qüvvələrinə zərbələr endirilir. Bəzi mənbələrə görə, "Kadırovçular" Ukrayna prezidentinə sui-qəsd etmək üçün Kiyev istiqamətində rus desantlarının mövqelərindən qəsəbəyə təkbaşına irəliləyirlər. Məlumatlara görə, bölmə 250 texnika və 1500-ə qədər hərbi qulluqçudan ibarət idi.
Ertəsi gün, fevralın 26-da xüsusi əməliyyat qüvvələri və UXT orqanının kəşfiyyat məlumatlarından istifadə edərək 141-ci Əlahiddə Motoatıcı Alayın zərbə qrupunu ələ keçirərək məhv edib. Həmçinin axşam saatlarında prezidentin potensial sui-qəsdçilərini təmizləməyə gələn NGU və A qrupu PUA-ların köməyi ilə rusların başqa bir qrupuna hücum edib, nəticədə bəzi məlumatlara görə, Kadırovçuların komandiri Maqomed Tuşayev öldürülüb.
Mart. Hərbi əməliyyatların ikinci mərhələsi.
Rusiya qoşunlarının atəşə tutulması və hava zərbələri, eləcə də şiddətli mövqeyönlü şəhər döyüşləri nəticəsində yerli sakinlər su, ərzaq, elektrik enerjisi və dərman vasitələrinə çıxışını itirib. Qostomeldə əslində humanitar fəlakət baş verib, çünki yerli sakinlər döyüş əməliyyatları nəticəsində meyitləri küçələrdən çıxara, yaralılara kömək edə və ya təxliyə edə bilməmişlər. Əvvəllər məğlub olmuş Kadırovçular yerli sakinləri qarət edərkən rus ordusu qəsəbənin içərisinə yavaş-yavaş irəliləyərək, humanitar vəziyyətin yüngülləşdirilməsinə qəsdən müdaxilə edir. Məsələn: təcili yardım maşınına atəş açırdılar.
Martın 3-də Qostomeldə hərbi əməliyyatlar onun kənarından keçərək kütləvi xarakter alır. Ukrayna Müdafiə Nazirliyinin Baş Kəşfiyyat İdarəsi bildirib ki, Ukraynanın Xüsusi Əməliyyat Qüvvələrinin müdafiə qrupları ilə birlikdə Rusiyanın 20 BMD-dən ibarət kolonunu məhv edə bilib. Döyüşlər nəticəsində rus qoşunları qəsəbənin mərkəzindən onun kənarına geri atılıb. Üstəlik rus general-mayoru Andrey Suxovetski öldürülüb.
Ertəsi gün şəhər döyüşləri yenidən başlayır. Döyüş şiddətli və kütləvi xarakter alır, hər iki tərəf mümkün qədər çox ərazini ələ keçirməyə və saxlamağa çalışır, lakin günün sonuna qədər rus qoşunları 40-dan mülki şəxsdən istifadə edərək yaşayış məntəqəsində müdafiə mövqelərini tutaraq yenidən qədsəbənin kənarına çıxa bilir.
Ukrayna Silahlı Qüvvələrinin əks-hücumları
Martın 6-da rus paraşütçüləri ən böyük təktərəfli itkilərə məruz qalır. Açıq məlumatlara görə, əsasən 31-ci hava-desant briqadasından ən azı 27 əsgər və zabitin ölümü müəyyən edilir.
Martın 7-də yerli sakinlərə ərzaq və dərman paylayan Qostomel şəhərinin meri Yuri Prilipko öldürülür. Onun cəsədi minalanmışdı, buna görə cəsədi götürməyə gələn keşiş az qala yaralanmışdı. Rus hərbçilərindən biri tələni tərksilah edir və keşişə cəsədi yükləməkdə kömək edir. Elə həmin gün Ukrayna Silahlı Qüvvələrinin qəsəbəyə ilk hücum cəhdi başlayır, bu müddət ərzində Qostomelin bir hissəsi, cənub bölgədən geri alınır, nəticədə Rusiya Federasiyasının iki Batalyon taktiki qrupu qəsəbəyə kəndə köçürülür. . Artıq martın 7-dən 8-nə keçən gecə Rusiya Federasiyasının Silahlı Qüvvələri və gələn əlavə qüvvələr Ukrayna Silahlı Qüvvələrini Qostomelin cənub hissələrindən çıxarmağa cəhd edir, eyni zamanda mövqelərini möhkəmləndirir.
Martın 23-də Ukrayna Silahlı Qüvvələrinin hücumu nəticəsində RF Silahlı Qüvvələrinin bəzi bölmələri müdafiəçilərin bir sıra mövqelərini yararaq mühasirəyə alınır. Martın 25-nə kimi ağır döyüşlər davam edir.